Roy Strider

Haridus

Roy Strideril on põhiharidus.

Tegevus muusikuna

Strider on bändi Vennaskond kitarrist ja bändi Blind basskitarrist.

Tegevus aktivistina

Ta on Eesti ökoriigi idee eestvedaja ja Tiibeti toetustegevuste koordinaator Eestis.  Oli Amnesty Internationali Eesti grupi liige.
1998. aastal kirjutas ta Jaanus Raidalist elulooraamatu "Jääda iseendaks. Jaanus Raidali lugu".
Ta oli Põlva maakonnalehe kultuuritoimetaja.
Ta on töötanud suhtekorraldusfirmas Otsa Konsultatsioonid. 2000. aastal asus tööle suhtekorraldusfirma Bridges & Partners tegevdirektorina. Ka oli ta sama firma projektijuht ja juhatuse liige. Ta oli Arnold Rüütli valimiskampaania juht 2001. aasta presidendivalimistel.
Aastatel 2006-2008 töötas kodusõtta haaratud Nepalis Amnesty Internationali uurimisrühma juhina, et kaardistada ja registreerida sõjategevuse käigus asetleidvaid inimõiguste rikkumisi. Töötas samaaegselt ka ajalehe Postimees kolumnistina.
2010. aastal viibis Mehhiko-Guatemaala piiril asuva Chiapase osariigi territooriumil aset leidvas sõjalises konfliktis Zapatistide Rahvusliku Vabastusarmee (EZNL) poolt sõltumatuks deklareeritud territooriumil 
2011. aastal avaldas Hiina Rahvavabariik peale Tema Pühaduse dalai-laama Eesti-visiiti ajalehes Postimees ajalehe tavalisana näiva propagandatrükise. Tiibeti Keskadministratsioon avaldas Postimehe vahel vastukäiguna Tiibeti Keskadministratsiooni ametliku ajalehe Tiibeti Hääl (Voice of Tibet). Roy Strider oli Postimehe vahel ilmunud dalai-laama administratsiooni ajalehe peatoimetaja. 
2012. aastal esitles Tema Pühadus dalai-laama Indias Dharamsalas tuhandetele teda tervitama kogunenud inimestele Roy Strideri raamatut, mille Strider oli pühendanud Mongoolia pikaajaliste traditsioonidega vaimse juhi bogdogeeni 9. taassünnile, kõrgele Tiibeti laamale Tema Eminents IX Khalkha Jetsun Dhampale, kelle olemasolu Nõukogude Liidu diktatuuri tõttu pikka aega salajas hoiti.  Strider viibis Indias Eesti esindajana Dharamsalas 16.-18. novembrini toimunud Erakorralisel Rahvusvahelisel Tiibeti Toetusrühmade Konverentsil. 43 riigiga esindatud erakorraline kriisikohtumine keskendus järsult halvenenud olukorrale ja vapustustele Tiibetis, kus okupatsioonist ja genotsiidist tingitud meeleheitliku protestina oli end viimasel ajal elavana põlema süüdanud juba vähemalt 76 tiibetlast, neist 62 surid. Kõik end süüdanud tiibetlased olid põledes nõudnud vabadust ja alates 1959. aastast Indias eksiilis elava dalai-laama tagasipöördumise võimaldamist Tiibetisse.
2014. aastal rajas Šveitsi toetajate abil Tiibeti jakkide kaitseala  
2018. aastal viibis Strider Riigikogu Tiibeti toetusrühma juhi Yoko Alenderiga taas Dharamsalas ning kohtus kogu Tiibeti võimuladvikuga, alates presidendist, parlamendispiikrist, parlamendi liikmetest kuni usujuhi dalai-laamani välja. 
2019. aastal kirjutas ajaleht Õhtuleht, et Roy Strider algatas ja koordineeris 2016. aasta sügisel Läänemerel Saaremaast paarikümne meremiili kaugusel laevahukus uppunud, Stockholmist Lätti seilanud võistluspurjejahi otsinguid.  Otsingute tulemusel õnnestus lätlasest omanikule kuulunud uppunud alus 52 meetri sügavuselt leida ja pinnale tõsta. Jaht renoveeriti sõidukõlbulikuks ning nimetati ajalehe andmetel omaniku poolt ümber uue nimega Roy.

Tegevus poliitikuna

Strider oli (Raul Sillastena) erakonna Tuleviku Eesti Erakond liige, juhatuse liige ja peasekretär.
Strider on muuhulgas uurinud enesesüütamiste lainet Hiina Rahvavabariigi poolt okupeeritud Tiibetis ja osalenud Euroopa Parlamendi konverentsidel ning seminaridel speakeri ja keynote speakerina , samuti pidanud Euroopa Parlamendis ettekandeid Pakistani eriterritooriumi Gilgit-Baltistani probleemidest 
Roy Strider kandideeris 2019. aasta Riigikogu valimistel Haabersti, Kristiine ja Põhja-Tallinna valimisringkonnas. Ta kandideeris sotsiaaldemokraatide nimekirjas, kuid ei ole erakonna liige.  2019. aasta Riigikogu valimistel kandideerides märkis ta oma elukutseks "kirjanik". Oma programmis lubas ta kujundada Eesti ökoriigiks ja seista õigluse ja võrdsuse eest ühiskonnas. Enne valimisi moodustas ta koos poliitikutega 9 erinevast parteist sümboolse Eesti Ökoriigi varivalitsuse. Valimistel kogus ta 222 häält ja ei osutunud valituks.

Publitsistlik tegevus

Ajalehe Postimees, Eesti Päevaleht ja väljaande Tibet Sun kolumnist , Tiibeti Keskadministratsiooni väljaande Tiibeti Hääl peatoimetaja, avaldanud arvukalt artikleid Eesti Päevalehes, Delfis, Maalehes jpt. Raamatute "Himaalaja jutud", "Minu Mongoolia", "Mongoolia memuaarid. Tiibeti koertega kullaotsijate jälil" autor. 2010. aastal ilmus artiklikogumik "Punane ja must".
Aastast 2007 on ta ajakirjanduses sõna võtnud globaliseerumise, geneetiliselt muundatud organismide, "ühiskonna pornostumise", ülemäärase tarbimise ja liikluskultuurituse vastu ning hoiatanud inflatsiooni tagajärgede ja Kaitsepolitsei eest. Ta on end nimetanud libertaarsotsialistiks.
Endla teatris on etendatud tema näidendit "Mässajad" Andres Noormetsa lavastuses.  Eesti Rahvusringhääling on lavastanud 2012. aastal ka Strideri samanimelise viieosalise kuuldemängu

Tunnustused

2008. aastal pälvis ta oma raamatuga "Himaalaja jutud" Eesti reisikirjanduse peaauhinna. 2012. aastal Euroopa meediaauhinna Prix Europa 2012 nominent (kuuldemänguga "The Rebels"). 2018. aastal pälvis oma tegevuse eest Tiibeti eksiilvalitsuse poolt üle antud tänukirja Tiibeti rahvalt.

Isiklikku

Pärast Nepalist naasmist juunis 2008 elab Roy Strider Lõuna-Eestis ja tegeleb talumajapidamise renoveerimisega.
2016. aastal kirjutas ajakiri Kroonika, et Strider elab Eestis koos Indias ja Tiibetis tuntud tiibetlannast modelliga, Miss Tiibet 2007 Tenzin Dolmaga. Strider lükkas samas artiklis avaldatud suhtespekulatsioonid ümber

Nimevaidlus

Juba 30 aastat  nimekuju Roy Strider kasutanud Strideril ei õnnestunud kuni 2019. aastani ametlikult tegelikus kasutuses juurdunud isikunime muuta. Ühe peapõhjusena tõi Siseministeerium esile, et nimi Strider algab kolme kaashäälikuga. Siseministeeriumi selgituste kohaselt ei ole nimi eesti keele kirjaviisis ning selle võiks võtta vaid juhul, kui see oleks nimesoovija suguvõsas varem esinenud. Strideri hinnangul tähendas olukord, kus ta esineb plakatitel nimega Roy Strider, mille all teda tuntakse laialdaselt, valimisnimekirjas on aga nimi Raul Sillaste, mida ei tunta, et siseministeerium ajab temaga kiusu: "See on tobe ja totter olukord ja minu meelest lihtsalt nõmedus ja absurd. Siseministeerium sunnib mind olema isik, kes ma üldsuse jaoks ei ole."  Nimevaidluse tulemusena sai kirjanik Roy Strider Riigikogu valimistel kandideerida oma avalikkusele tuntud nimega